John Hsane Hgyi

John Hsane Hgyi (født 15. desember 1953 i Pyingadoe Mayanchaung i Myanmar; død 22. juli 2021 i Pathein) var en prelat og katolsk biskop av Pathein.

Liv og virke

Bakgrunn
Hsane Hgyi gikk på gutteseminaret for Pathein bispedømme i Mayanchaung. Fra 1976 til 1982 studerte han filosofi og katolsk teologi ved St. Joseph Seminary i Rangoon. 

Hsane Hgyi ble ordinert til diakon 3. desember 1981 i katedralen i Rangoon av erkebiskopen av Rangoon, Gabriel Thohey Mahn-Gaby.

Prest
Den 7. mars 1982 ble han presteviet i Zaung for bispedømmet Bassein (senere: Pathein) av biskopen av Bassein, Joseph Mahn Erie.

Fader Hsane Hgyi virket først som sogneprest i Myaungmya (1983–1985) og Thayetchaung (1985–1990) før han ble sogneprest i Ywe-gone i 1990. I 1991 ble Hsane Hgyi sendt til Filippinene for videre studier og ble  uteksaminert fra University of San Carlos i Cebu City med en grad i spiritualitet i 1994. Etter at han kom tilbake til hjemlandet, jobbet han som rektor for St. Joseph Seminary i Pyin U Lwin (1995-2001) og St. Joseph Seminary i Rangoon (2001-2003).

Biskop
Pave Johannes Paul II utnevnte ham til hjelpebiskop i Pathein og titulærbiskop av Puppi den 25. januar 2003. Han ble ordinert til biskop av den apostoliske nuntius i Thailand, Singapore og Kambodsja og apostolsk delegat i Myanmar, Laos, Brunei og Malaysia, erkebiskop Adriano Bernardini, den 22. mars samme år foran St. Peters katedral i Pathein; medkonsekrerende var Paul Zingtung Grawng, biskop av Myitkyina, og Charles Maung Bo, biskop av Pathein. Hans motto Semper vobiscum (Alltid med deg) kommer fra Joh 12,8.

Den 24. mai 2003 utnevnte Johannes Paul II ham til biskop av Pathein. Innsettelsen fant sted den 24. august samme år. Fra 2012 til juli 2014 var John Hsane Hgyi også president for Bispekonferansen i Myanmar (MCBC). Etterpå var han leder av bispekonferansens økumeniske kommisjon, og medlem av Office of Social Communication (OSC). Hsane Hgyi døde i juli 2021 i Pathein som et følge av covid-19.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-) *1978
 Erkebiskop Adriano Bernardini (1942-) *1992
 Biskop John Hsane Hgyi

Referanser

Burmesiske katolske biskoper
Personer fra Tanintharyi Region
Dødsfall relatert til covid-19 i Myanmar
Katolske biskoper ofre for covidpandemien